
Šakių rajono savivaldybės mero









2015 m. gegužės 26 d. potvarkiu Nr.MT-35
DARBO GRUPĖS NENUMATYTIEMS MOKINIŲ VEŽIOJIMO ATVEJAMS NAGRINĖTI DARBO REGLAMENTAS

I. BENDROSIOS NUOSTATOS


1. Darbo grupės nenumatytiems mokinių vežiojimo atvejams nagrinėti (toliau – Darbo grupės) darbo reglamentas (toliau – reglamentas) nustato Darbo grupės darbo tvarką. Darbo grupės reglamentą tvirtina savivaldybės meras savo potvarkiu.

2. Darbo grupę sudaro savivaldybės tarybos nariai, savivaldybės administracijos darbuotojai, bendrojo ugdymo mokyklų vadovai bei rajono mokinių tėvų atstovai. Darbo grupės vardinė sudėtis tvirtinama mero potvarkiu.


3. Darbo grupei vadovauja grupės pirmininkas. 

4. Darbo grupė, vykdydama jai nustatytas funkcijas, vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei šiuo reglamentu.

II. DARBO GRUPĖS FUNKCIJOS


5. Darbo grupė nagrinėja įstatymais nenumatytus mokinių vežiojimo atvejus ir mokinių tėvų prašymus dėl mokinių vežiojimo.
III. DARBO GRUPĖS NARIŲ TEISĖS IR PAREIGOS
6. Kiekvienas Darbo grupės narys turi teisę:
6.1. inicijuoti Darbo grupės posėdžius; 
6.2. gauti informaciją iš savivaldybės administracijos, bendrojo ugdymo mokyklų ir kitų institucijų, būtiną Darbo grupės funkcijoms vykdyti;
6.3. teikti pasiūlymus ir pastabas dėl grupės veiklos ir svarstomų klausimų;

6.4. nedalyvauti grupės darbe ir/arba balsavime, jei svarstomas klausimas susijęs su jo viešaisiais ir privačiais interesais.

7. Kiekvienas Darbo grupės narys, vykdydamas funkcijas, privalo:

7.2. dalyvauti posėdžiuose. Jeigu grupės narys dėl svarbių priežasčių negali dalyvauti posėdyje, privalo pranešti apie tai grupės pirmininkui.
             7.3. teikti Darbo grupei informaciją, reikalingą jos funkcijoms vykdyti;
7.4. laikytis etikos normų, konfidencialumą ir duomenų apsaugą reglamentuojančių teisės aktų nuostatų; 
7.5. būti nešališkas ir atsakingas;

8. Teikti informaciją žiniasklaidai, visuomenei ir suinteresuotiems asmenims gali tik Darbo grupės pirmininkas.
IV. GRUPĖS DARBO ORGANIZAVIMAS

9. Pagrindinė Darbo grupės veiklos forma yra posėdžiai, kuriems vadovauja grupės pirmininkas. 
10. Darbo grupės posėdis laikomas teisėtu, kai jame dalyvauja daugiau kaip pusė Darbo grupės narių, turinčių teisę balsuoti. 

11. Į posėdžius Darbo grupė renkasi pagal poreikį.
12. Posėdžio metu sprendimai priimami atviru balsavimu balsų dauguma. Balsams pasiskirsčius po lygiai, lemia Darbo grupės pirmininko balsas. 
13. Kiekvienas Darbo grupės narys turi po vieną balsą:
14. Posėdyje dalyvaujantys ne Darbo grupės nariai neturi teisės balsuoti. 
15. Į posėdžius gali būti kviečiami su svarstomi klausimu susiję asmenys.
16. Darbo grupės nutarimai įforminami protokolu, kurį pasirašo grupės pirmininkas ir sekretorius ir/arba administracijos direktoriaus įsakymais.
V. BAIGIAMOSIOS NUOSTATOS

17.  Darbo grupės veiklos dokumentai saugomi savivaldybės administracijoje vadovaujantis dokumentų saugojimą reglamentuojančiais teisės aktais.
_______________________________________
